Skisse av elgbaneskive.
**100 meter løpende elg**, også kalt **elgbaneskyting** eller bare **elgskyting**, er en skyteøvelse innen grenen viltmål hvor man skyter på en bevegelig skive av en elg på 100 meters avstand. Skiven kan være elektronisk eller av papp.

Nordiske regler utgis av Nordisk Jegersamvirke, som dekker jegerorganisasjonene i Norge, Sverige, Danmark, Finland og Island. Konkurranser arrangeres i Norge av Norges Jeger- og Fiskerforbund, i Sverige av Svenska Jägareförbundet og i Finland av Finlands Jegerforbund.

Historie
--------

På 1950-tallet var det allerede en god del elgbaner rundt om i Norge, men som konkurransegren ble løpende elg først lansert av Norges Jeger- og Fiskerforbund tidlig i 1960-årene. Interessen vokste jevnt, og på 1980-tallet var det over 130 baner i drift over hele landet. På vestlandet i Hordaland og Sogn og Fjordane var det lenge vanlig å bytte ut elgfigurene med hjortefigurer med samme treffsone og poenginndeling ettersom det er lite elg og mye hjort på vestlandet. Nå til dags har de fleste gått over til elgblinker.

Program
-------

Et stevne består av 20 skudd. De første 10 skuddene skytes mot en statisk skive, mens de 10 siste skuddene skytes mot en bevegelig skive. Både den statiske og bevegelige skiven har innertreff (angitt med \*) for å skille de beste skytterne.

### Statisk mål

De første 5 skuddene mot den statiske skiven skytes fra sittende skytestilling, med 2 minutters skytetid. De neste 5 skuddene skytes mot samme skive, men fra stående skytestilling, også med 2 minutters skytetid.

Den statiske skiven har maksimalt 50 poeng med 10 innertreff, kalt «50-10», og danner grunnlaget før skytingen på den bevegelige skiven.

100 meter elgbaneskyting,   
5 ringet skive  
*Bilde mangler*| Verdi | Sirkel-diameter | Vinkelstørrelse |
| --- | --- | --- |
| mrad | buemin |
| 5\* poeng(inner) | 150 mm | 1.5 mrad | 5.2 moa |
| 5 poeng | 250 mm | 2.5 mrad | 8.6 moa |
| 4 poeng | 350 mm | 3.5 mrad | 12 moa |
| 3 poeng | 450 mm | 4.5 mrad | 15.5 moa |
| 0 poeng | Utenfor 3-ringen |
|

### Bevegelig mål

Serien på den bevegelige skiven består av 10 skudd. Skiven beveger seg sidelengs med en hastighet på cirka 5 m/s (18 km/t), og starter og slutter i skjul. Skiven kan bare skytes med ett skudd for hver passering. Med åpning på rundt 20-25 meter betyr dette at skiven er synlig i cirka 4-5 sekunder for hver passering.

Den bevegelige skiven har maksimalt 50 poeng med 10 innertreff, kalt «50-10».

100 meter elgbaneskyting,   
10 ringet skive  
*Bilde mangler*| Verdi | Sirkel-diameter | Vinkelstørrelse |
| --- | --- | --- |
| mrad | buemin |
| 10 poeng | 110 mm | 1.1 mrad | ≈ 3.8 moa |
| 9 poeng | 170 mm | 1.7 mrad | ≈ 5.8 moa |
| 8 poeng | 230 mm | 2.3 mrad | ≈ 7.9 moa |
| 7 poeng | 290 mm | 2.9 mrad | ≈ 10 moa |
| 6 poeng | 350 mm | 3.5 mrad | ≈ 12 moa |
| 5 poeng | 410 mm | 4.1 mrad | ≈ 14.1 moa |
| 4 poeng | 470 mm | 4.7 mrad | ≈ 16.2 moa |
| 3 poeng | 530 mm | 5.3 mrad | ≈ 18.2 moa |
| 2 poeng | 590 mm | 5.9 mrad | ≈ 20.3 moa |
| 1 poeng | 650 mm | 6.5 mrad | ≈ 22.3 moa |
|

Siden den bevegelige skyteskiven stort sett er enfarget svart og ikke har noe tydelig siktepunkt er det mange som velger å juster siktet ned 30 cm (30 klikk på et kikkertsikte med 0.1 mrad justering) og sikter på øyet til elgen, noe som kalles å «forlegge siktet».

### Kombinert poengsum

Den maksimale kombinerte poengsummen for et stevne er 100 poeng med 20 innertreff, kalt «100-20».

Utstyr
------

Skytterne deles inn i ulike klasser basert på utstyr, alder og tidligere prestasjoner.

### Nordiske regler

I nordiske mesterskap brukes det bare en utstyrsklasse, og det konkurreres i klassene senior, D2, E1, E2 og F. Her må kaliberet ha kulediameter 6,5 mm eller større (f.eks. 6,5x55 eller 6,5x47). Avtrekksvekten må være minst 1 kg og riflen kan veie maksimalt 5,5 kg.

### Norske regler

Klassene i norske konkurranser (bortsett fra nordiske mesterskap) kan deles inn i:

* Sporterklassene (A, B, D2, E1, E2 og F)
* Jegerklassene (JC, JB og JA)
* Yngre junior (D1)

Sporterklassene
Det er ingen maksvekt på riflen i sporterklassen, og det er derfor vanlig å bruke tunge «sportergevær». Minimum avtrekksvekt er 1 kg. Minste tillatte kaliber er .222 Rem (siden 1. januar 2015, tidligere var det krav om minimum 6,5 mm kulediameter). De vanligste kalibrene som sees i konkurranser er .223 Remington, 6,5 × 55 mm, .308 Win og .30-06. Kikkertsikte kan velges fritt.

Jegerklassene
Jegerklassen er tiltenkt jaktgevær, men mange skyter med spesielt tilpassede konkurransevåpen. Klassen har en maksvekt på 5 kg for riflen, og setter en begrensning på maksimalt 12 ganger forstørrelse for kikkertsikter. Som for sporter må avtrekksvekt være mimumum 1 kg, og minste tillatte kaliber er .222 Rem. Kalibrene som vanligst sees i konkurranser er .223 Remington, 6,5 × 55 mm, .308 Win og .30-06. 

Yngre junior
Klassen tillater fritt valg av kaliber, og det er vanlig å se deltakere med .22 LR, .223 Remington, 6,5 × 55 mm, .308 Win eller .30-06. Som for de andre klassene er minimum avtrekksvekt 1 kg. Det er ingen vektgrense på våpen, og kikkersikte kan velges fritt.

Tidligere norgesmesterskap
--------------------------

| Trykk for norgesmesterskap før 2010 |
| --- |
| \* 1961, Buskerud* 1962, Løiten
* 1963, Løken
* 1964, Ytre Rendal
* 1965, Sarpsborg
* 1966, Grue
* 1967, Elverum
* 1968, Rømskog
* 1969, Østby
* 1970, Grue
* 1971, Løken
* 1972, Dovre
* 1973, Elverum
* 1974, Vallset
* 1975, Rømskog
* 1976, Grue
* 1977, Romedal
* 1978, Melhus
* 1979, Osen
* 1980, Rakkestad
* 1981, Andebu
* 1982, Alvdal
* 1983, Hølonda
* 1984, Hornnes
* 1985, Hattfjelldal
* 1986, Vallset
* 1987, Heidal
* 1988, Verdal
* 1989, Melhus
* 1990, Koppang
* 1991, Elverum
* 1992, Leksvik
* 1993, Heidal
* 1994, Stange
* 1995, Bodø
* 1996, Osen
* 1997, Løiten
* 1998, Leksvik
* 1999, Opdal
* 2000, Tynset
* 2001, Lardal
* 2002, Osen
* 2003, Løiten
* 2004, Heidal
* 2005, Løten
* 2006, Opdal
* 2007, Hattfjelldal
* 2008, Tynset
* 2009, Opdal
 |

* 2010, Andebu
* 2011, Heidal
* 2012, Tretten
* 2013, Lardal
* 2014, Trysil
* 2015, Verdal.
* 2016, Oppdal.
* 2017, Oppdal.
* 2018, 16-21. juli, Dalsbygda
* 2019, 14-20. juli, Vang
* 2020, 6-16. juli Bardufoss (avlyst på grunn av korona)

Se også
-------

* 50 m viltmål
* 100 m løpende hjort
* Elgskiskyting

Referanser
----------

1. ↑  elgbaneskyting - Det Norske Akademis ordbok
2. ↑  Slik øver de på å skyte elg – NRK Trøndelag – Lokale nyheter, TV og radio
3. 1 2  «Nordisk Jegersamvirke - Regler för Nordiskt Mästerskap i Jaktskytte» (PDF). Arkivert fra originalen (PDF) 24. september 2020. Besøkt 5. oktober 2020.
4. ↑  Nordisk Jegersamvirke - Nordic Hunters' Alliance
5. ↑  Hirviammunta - Lahden Ampumaseura ry
6. ↑   Skyting & våpen (1983) by Erik Braathen, A/S Våpenlitteratur, Chr. Schibsted forlag, Oslo. p. 82, ch. 7 Viltmålskyting
7. ↑  «NJFF Skytegrener». Arkivert fra originalen 16. juli 2019. Besøkt 5. oktober 2020.
8. ↑  Arbeidets Rett - Dalsbygda arrangerer NM i elgbaneskyting
9. ↑  Nykommeren slo til under elg-NM - Tynsetingen
10. ↑  «NJFF - Regler for nordisk mesterskap i jaktskyting 2017-2019» (PDF). Arkivert fra originalen (PDF) 24. september 2020. Besøkt 5. oktober 2020.
11. ↑  «NJFF Regler for jaktskyting fra 1. januar 2015 til 31. desember 2024» (PDF). Arkivert fra originalen (PDF) 26. oktober 2020. Besøkt 5. oktober 2020.
12. ↑  NJFF - OVERSIKT OVER VINNERE AV NM I JAKTSKYTING njff-nm-vinnere.pdf
13. ↑  Slik øver de på å skyte elg – NRK Trøndelag – Lokale nyheter, TV og radio
14. ↑  «NM 2016, Elg Jaktfelt og Nordisk». Arkivert fra originalen 26. september 2016. Besøkt 12. september 2018.
15. ↑  «NM 2017, Elg». Arkivert fra originalen 12. september 2018. Besøkt 12. september 2018.
16. ↑  «NM ELGBANE 2018 - Dalsbygda». Arkivert fra originalen 12. september 2018. Besøkt 12. september 2018.
17. ↑  «Vang JFF NM-Elg-2019». Arkivert fra originalen 8. oktober 2020. Besøkt 5. oktober 2020.
18. ↑  «Hjem | Trippelnm». Arkivert fra originalen 9. oktober 2020. Besøkt 5. oktober 2020.

Eksterne lenker
---------------

* Norges Jeger- og Fiskerforbund - Regelverk for skytekonkurranser i regi av NJFF Arkivert 12. september 2018 hos Wayback Machine.
* Video: Skyteteknikk løpende elg - Norges Jeger- og Fiskerforbund
* Video: Träffa rätt på älgbanan – Svenska Jägareförbundet
* Video: Norgesmesterskapet 2019